SIR নিয়ে প্রশ্ন তুলতেই মমতাকে নিশানা অমিত শাহের! দেখুন বড় খবর

ওয়েব ডেস্ক: এসআইআর (SIR) ইস্যুতে নির্বাচন কমিশনে চিঠি দিয়ে নানা সমস্যার কথা জানিয়েছিলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায় (Mamata Banerjee)। এর একদিনের মধ্যে নাম না করে মমতাকে খোঁচা দিয়ে অনুপ্রবেশ (Infiltration) ইস্যু তুলে ধরলেন কেন্দ্রীয় স্বরাষ্ট্রমন্ত্রী অমিত শাহ (Amit Shah)। শুক্রবার সোশ্যাল মিডিয়ায় একটি পোস্ট করে শাহ অভিযোগ করেন যে, কিছু রাজনৈতিক দল এসআইআর প্রক্রিয়ায় বাধা দিয়ে অনুপ্রবেশকারীদের রক্ষা করার চেষ্টা করছে। যদিও পোস্টে তিনি কোনও দল বা নেতা-নেত্রীর নাম না নেননি।

এদিন এক্স হ্যান্ডেলে একটি পোস্ট করে অমিত শাহ লেখেন, “ভারতের নিরাপত্তার জন্য অনুপ্রবেশ রুখে দেওয়া যেমন জরুরি, তেমনই গণতান্ত্রিক ব্যবস্থাকে দূষিত হওয়া থেকে বাঁচাতে এই অনুপ্রবেশ বন্ধ করা অত্যন্ত প্রয়োজনীয়। অথচ দুর্ভাগ্যজনকভাবে কিছু রাজনৈতিক দল অনুপ্রবেশকারীদের রক্ষায় সরব, এবং নির্বাচন কমিশনের এসআইআর প্রক্রিয়ার বিরোধিতা করছে।”

भारत में घुसपैठ को रोकना न केवल देश की सुरक्षा के लिए जरूरी है, बल्कि देश की लोकतांत्रिक व्यवस्था को प्रदूषित होने से बचाने के लिए भी घुसपैठ को रोकना जरूरी है।

मगर दुर्भाग्य की बात है, कुछ राजनीतिक दल इन घुसपैठियों को बचाने के लिए यात्रा लेकर निकले हैं, और चुनाव आयोग द्वारा…

— Office of Amit Shah (@AmitShahOffice) November 21, 2025

আরও পড়ুন: SIR আতঙ্ক! ভগবানগোলায় মর্মান্তিক ঘটনা

এর আগে বৃহস্পতিবার মুখ্যমন্ত্রী মমতা বন্দ্যোপাধ্যায় নির্বাচন কমিশনার জ্ঞানেশ কুমারকে একটি কড়া ভাষার চিঠি পাঠিয়ে অভিযোগ করেন যে, রাজ্যে এসআইআর প্রক্রিয়া অত্যন্ত উদ্বেগজনক পর্যায়ে পৌঁছেছে। তাঁর অভিযোগ, গোটা প্রক্রিয়া অপরিকল্পিত, বিশৃঙ্খল এবং বিপজ্জনকভাবে চালানো হচ্ছে, যা শুরু থেকেই প্রশাসনকে অচল করে দিয়েছে।

মুখ্যমন্ত্রী আরও দাবি করেন, এসআইআর-এর ফলে বিএলও-রা অতিরিক্ত চাপে কাজ করতে বাধ্য হচ্ছেন এবং তিনি সতর্ক করেন যে, এভাবে ৩ ডিসেম্বরর মধ্যে সঠিকভাবে তালিকা আপলোড সম্ভব নয়। সেই প্রেক্ষিতে রাজ্যে এসআইআর স্থগিত করার আবেদন জানান মমতা।

Sharing herewith my latest letter to the Chief Election Commissioner, articulating my serious concerns in respect of the ongoing SIR…. pic.twitter.com/7cbOOQl7Ax

— Mamata Banerjee (@MamataOfficial) November 21, 2025

যদিও মমতা বন্দ্যোপাধ্যায়ের অভিযোগ উড়িয়ে দিয়ে বিজেপি দাবি করে যে, তিনি বৈধ ও আইনসিদ্ধ প্রক্রিয়াকে ব্যাহত করার চেষ্টা করছেন। পশ্চিমবঙ্গ বিধানসভার বিরোধী দলনেতা শুভেন্দু অধিকারী (Suvendu Adhikari) নির্বাচন কমিশনারকে চিঠি দিয়ে অভিযোগ করেন, মুখ্যমন্ত্রী ইচ্ছাকৃতভাবে নির্বাচন কমিশনের সাংবিধানিক ক্ষমতাকে খর্ব করতে চাইছেন।